Aarhuus Stifts-Tidende, 1811-04-09
Bekiendtgiørelse. Til Hs. Majestæt Kongen er af Søe=Premter=Lieutenant Falsen, Commandeur af Dannebrogen, indleveret en allerunderdanigst Rapport, angaaende Expeditionen til Øen Anholt, af følgende Jndhold: Allerunderdanigst Rapport! Kiøbenhavn, den 28de Marts 1811. Den 23de denne Maaned samlede jeg Fløtillen og Transportflaaden i Gierrild Bugt. Efterat have modtaget Hr. Generalmajor Telleqvist's Communication om engelske Krydseres Ankomst til Kattegattet, sendte jeg en Recognosceer-Baad under Lieutenant Becks Commando til Anholt, for at undersøge om disse havde taget deres Station under Øen, og opsatte saalænge Expeditionen. Den 25de, efterat Lieutenant Beck havde fundet Leilighed til at omseile Landet ubemærket i Dagningen, modtog jeg imod Aften Rapport om, at ingen, uden den bekiendte Skonnert, opholdt sig der, og besluttede mig altsaa den 26de til at foretage Togtet. Kl. 6 E. M. afgik jeg med den føieligste Vind fra Gierrildbugt med 12 Kanonbaade og 12 Transportfartøier. Alting syntes at favorisere os. Kl. 12 1/2 fik jeg Øen i Sigte, og ankrede Kl. 2 1/2 paa S. O. Siden, tæt Vesten om Pakhuset. Med Hurtighed og Orden bleve Tropperne ubemærket debarqverede. Kl. 4, medens Major Melsteds opstillede sit Corps af 650 Mand og Capitain Prytz de ham anfortroede 120 Mand af Flotillens Soldatesqve, marscherede Premier=Lieutenant Holsten som Avantgarde med 200 udsøgte Matroser. En udsendt CavalleriePatrouille opdagede uheldigviis deres Ankomst, og Lieutenant Holsten indtraf netop nogle Minuter for sildig for at afskere Tropperne, der til Vogns og Hest ilede ind i Fæstningen. Med stormende Haand vovede han en Attaqve, som blev afslaaet med et betydeligt Tab. Jmidlertid rykkede Major Melstedt frem, medens jeg med Flotillen avancerede op imod Fæstningen. Ogsaa en Generalstorm af denne brave Officeer, ledsaget af Flotillens Søe- og Landmagt, blev afslaaet. Da Tropperne i Følge mit givne Signal havde gjort Plads for mig, begyndte jeg at beskyde Fortet med al den Force, mine 12 Baade formaaede. Jeg saae allerede Virkningen af mine Anstrængelser, og lovede mig et heldigt Udfald. Colonneviis styrtede Fienden ned af sine Batterier, da jeg observerede en Fregat kommende fra Norden, holdende Østen om Øen, en Brig styrende Vester om, og en Skonnert Sønder fra. Vinden var vestlig med en 2revet Merseils Kuling. Denne Vind giver intet Læe under nogen Kant af Øen. Jeg besluttede derfor at retirere mig fra et saa farligt Punkt for Flotillen op paa N. V. Revet, hvor jeg haabede Beskyttelse af Grundene. Fem Timer tilbragte jeg imod Vind og Strøm paa denne Rettrade, medens Major Melstedt og Lieutenant Holsten, med vedholdende Anstrængelse anvendte alt for at erobrede høie, fast ubestigelige Batterier, der vare omgivne af dybe Grove. Min Opmærksomhed var imidlertil henvendt paa at faae Major Melstedt og hans Magt conserveret, men mit Bud i denne Anledning traf ham for seent. Kl. 10 Formiddag bestemte han sig til nok en Generalstorm, og var alt kommen Gravene paa saa Skridt nær, da han i Spidsen for sin Bataillon endte sit ærefulde Liv. Lieutenant C. Holsten og Capitain Prytz fulgte ham og beseglede begge deres sieldne militaire Jver og uforlignelige Bravour med deres Blod. Lieutenant Holsten styttede en Kanonkugle til Jorden i samme Øieblik, som en anden tog Benene af Capitain Prytz. Fra denne Stund blev Nederlaget almindeligt; skareviis faldt Deres Majestæts brave Tropper, der foruden deres 3 værdige Anførere havde tabt en Deel andre af deres Officerer. J mere end 6 Timer holdt de Stand med deres Geværer mod et Svælg af Cartesqueild fra mere end 40 Kanoner. Lieutenant Falbe førte imidlertid Fløtillens Matroser tilbage med al den Orden og Conduite, som kunde ventes. Soldaterne fulgte langsomt efter, fordi et engelsk ridende Artillerie af 6 Kanoner forfulgte dem, og tvang dem til at forlade Stranden, som det eneste Sted, hvorfra jeg med Baadene kunde beskytte dem. Den sidste Mand som embarqverede var Lieutenant Falbe, der bragte mig Efterretning om at de tilbageblevne Soldater havde overgivet sig af Mangel paa Amunition og overvældet af Fattigue efter 8 Timers Marsch i sandige Veie, der ofte gik dem over Knæerne. Af alle Kræfter fortsatte jeg nu Rettraden til N. V. Revet, hvor jeg ikke fandt det forventede Tilflugtsted. Vind og Søe vare stedse i saadant Tiltagende, at hverken Haabet og at af ride Stormen der, eller at undgaae de fiendtlige Skibe og Landartillerie=Attaqve blev mig tilbage. Jeg afsendte derfor Transportfartøier, som havde en fiern Ligning med Kanonbaaden, til Jssefiord, med Ordre at holde saa nær Vinden som mueligt, for at bevæge Fregatten, der var i Læe, og ikke kunde see os for S. V. Pynten af Landet, til at jage disse, medens jeg med Kanonbaaden styrede Cours til Læssøe=Grundene, som den eneste Retirade der stod os aaben. Briggen, som var Vesten om Landet, mødte vi snart paa denne Vei. Søens Voldsomhed overtydede mig om Umuligheden af at levere den en Affaire, som jeg havde haabet. Baadene kunde neppe vaje paa Vandet. Stormen tiltog bestandig, jeg saae altsaa intet tilovers uden at forsamle Flotillen og give enhver Officeer Ordre at forceere i forskellige Courser til nærmeste Land. Med min Baad, der seiler fortrinlig vel, søgte jeg at lokke Briggen til at jage mig. J flere Timer lykkedes det mig at føre ham om i forskiellige Compas=Stræger, medens Hr. Søe=Premierlieutenant Fog med de 8 Baade stræbte op i Vinden og styrede ad Jylland til. Kl. 5 opgav Briggen sin Jagt efter mig og stod ned paa Lieutenant Buhl, som efter et særdeles udmærket Forsvar, og flere Lag af dens fulde Batterie, endelig overgav sin Baad i en hielpeløs og tilintetgjort Forfatning. Denne udmærket kiekke Modstand opholdte Fienden saa længe, at de øvrige Baade fik et godt Forspring. Jeg styrede over Anholts Knob=Rev (medens at Fyrtaarnets Batterie stærkt beskiød mig) for at gaae til Luvart af Briggen, der endnu stedse og os. Paa Syd=Kanten af Øn traf jeg paa den fiendtlige Skonnert, der i 3/4 Time forfulgte mig paa Gevæhrskuds Distance, under en levende Jld. Nogle heldige Skud med min Karonade tilbragteham saa megen Skade paa Skrog og Takkelage, at han forlod mig, og jeg fortsatte derpaa min Cours af Kullen til, hele Natten jaget af den fiendtlige Brig, hvis Hr jeg kunde see. Jmod Dagningen naaede jeg Siellands Kyst. Briggen ophævede da sin Jagt og jeg ankrele Kl. 10 Formiddag med min synkefærdige Baad her ve Rheden. Jmod Solens Nedgang saae jeg Fregatten ophæve sin Jagt efter Transportfartøierne, og styred ned af Kanonbaaden til. Vinden tiltog hele Natten, rummede stedse for Fienden og blev skrallere for Baadne, saa at jeg ikke er uden Frygt for dem, uagtet deres ange Forspring. Kl. 9 om Aftenen hørte fra en Attagie tæt under svenske Kysten, der destoværre lod mig fornode at ogsaa Lieutenant Myhlensteds, faldt i de fiendtlige Hænder. Saaledes endtes denne uheldige Expedition, hvor Deres Majestæt formodentlig har mistet, saavel til Søes som Lands, omtrent et Par hundrede brave Krigere. Jeg tør imidlertid med Tryghed angive, at Fienden uagtet sine mange Kanoner og ubestigelige Volde dyrt har kiøbt sine Fordie, saavelsom at Deres Majestæt aldrig kunde modtag et større og ærefuldere Beviis paa Deres forenede Toppers Bravour og roelige Standhaftighed, end det deme Dag har afgivet. Allerunderdanigst Falsen. Til Deres Majestæt. Endskiøndt denne Expedition ei har havt det heldige Udfald, som der var Haab og Formodning til, saa har Hs. Majestæt Kongen dog med Velbehag og særdeles Tilfredshed erfaret, at Allerhøistsammes Søe= og Landkrigere, som dertil vare commanderede, have udviist urokkeligt Mod og Conduite, og derved lagt for Dagen, at de i Modgang ere ligesaa standhaftige, som de stedse vare det, hvor Seieren fulgte dem. Som Mænd strede de og opfyldte deres Pligt mod deres Konge og Fædreland, saa at de have gjort sig fortiente til en heldigere Lod, som Løn for deres Daad; men indtrufne Omstændigheder, som ingen Kriger kunde forudsee, vare Aarsag i at Angrebsplanen ei fuldkommen kunde udføres og som Følge deraf Maalet ei opnaaes. Til denne Expedition ere blevne brugte 12 Kanonschaloupper, 1 Lugger, 1 Lodskutter, 12 Transportfartøier og nogle armerede Baade.